કાશ્મીરમાં હિંદુ, ઇસ્લામ અને બૌદ્ધ ધર્મીઓ સહજીવન જીવતા હતા. ત્યાં બૌદ્ધ સંગીત પર ચર્ચા, તેમજ ધર્મચર્ચા થતી હતી. ૬- ૬ મહિના દેશવિદેશમાંથી ભિખ્ખૂ આવતા હતા. પોતપોતાના પંથ, દેશ, ધર્મવિચાર પર વાદવિવાદ કરતા હતા. કાશ્મીર ‘મહાયન’ પંથની ‘જનની ભૂમિ’ પણ છે. અહીંથી જ આ પંથ દક્ષિણ એશિયા, ચીન, કોરિયા ઇત્યાદિ દેશોમાં વિસ્તાર પામ્યો. બૌદ્ધ વિચારોનો પ્રસાર વિદેશમાં કરનારા કુમારજીવ અને પદ્મસંભવ પણ કાશ્મીરી જ હતા.